Robertus White

Robertus White (vulgo: Robert White; Londinii anno 1645 natus; Londinii 1703 aut 1704 mortuus) fuit chalcographus, pictor et artis adumbrationis peritus artifex Anglicus.

 Biographia 

Georgii pater, apud Davidis Loggan scholam artem sculpendi didicitRijksbureau voor Kunsthistorische Documentatie, e quo de tabulas aereas perficiendo ob imaginarum mercaturam summum locum hereditavitThe National Portrait Gallery. 

Eius opera maxime effigies personarum complectuntur, solite secundum suas delineationes ad verum sculptas stilo plumbato supra membrana, sed etiam secundum artificorum clarorum opera, ut Antonii de Dyck et Godefridi KnellerThe Andros Tracts. Ob frontes libri efficiendum, editores ei mandaverunt ut multas effigies sculpseret. Ad illustrandum libros et ephemerides, tabulas aereas confecit quoque (anno 1674 suam primam Ephemeridem oxoniensem exornavit) atque aedificiarum et monumentorum imagines perfecit: ob Davidem Loggan huius argumenti plura effecta suntA Dictionary of Painters, Sculptors, Architects, and Engravers. Robertus White artifex fertilissimus fuit, sed eius opera haud bene notata sunt. Enim, de 1666 usque ad 1702 magis quam 400 effigies personarum effecitPerfect Likeness: European and American Portrait Miniatures. In eius plerisque operibus, virorum vultus accuratissime, contra corpora, solite a tironibus perfecta, stili plumbati paucis lineis efficacibus delineati sunt. Ad exquisite describendum vultus, White metalli acumina atque interdum colorem fuscum utebatur. Praeter chalcographias, stilo plumbato effigies personarum delineavit.

Eius opera, etiamsi minus exquisite praeformata quam Loggan, monstrant tamen artificis captus reddendi similitudinem, cum personarum imagines effigiabat. 

Exeunte saeculo XVIº, ars incidendi illius temporis a ratione atra gradatim reposita est. White hac nova arte haud usus est, sed solum imagines, ab aliis artificibus ex aere excusas, ediditA History of Engraving and Etching. Ex Spooner sententia, autem, Robertus White virorum capita nonnulla ratione atra perfecit, sed peius quam pristinam artem ea sculpsit.

Opera sua haud regulariter collegit, sed exempla aliquot conservavit. Per quadraginta annos haec exempla iterum ac saepius usus est et Libris britannicis quadringentis vel quingentis lucratus est. Nec non tamen, egens obiit et hae tabulae sculptae Poultry bibliopolae venditae sunt, qui raptim dives factus est.

Ioannes Sturt artem ab artifice ipso didicit. 


 Opera 
 Davidis Clarkson effigies, chalcographia secundum Mariae Beale picturam sculpta, 1696
 Alexander Gibson, Dominus Durie, chalcographia secundum Davidis Paton picturam sculpta, 1690
 Anthonii Tuckney effigies, chalcographia, 194 × 132 mm, 1676Anthonii Tuckney effigies - Communia
 Augusti II Poloniae effigies, chalcographia, 1697Augusti II Poloniae effigies - Communia
 Henrici Somerset, I ducis Beaufortiensis effigies, chalcographia, 1679Henrici Somerset, I ducis Beaufortiensis effigies - Communia
 Edmundi Ludlow effigies, chalcographia, 1689Edmundi Ludlow effigies - Communia 
 Henrici Coley effigies, chalcographia, 1676Henrici Coley effigies - Communia 
 Eduardi Ward effigies, chalcographia, 1702, secundum Godfridi Kneller picturam scultaEduardi Ward effigies - Communia
 Iacomi Hamilton, I ducis Hamiltoniensis effigies, chalcographia, 244 mm x 155 mm, apud Pinacothecam Effigierum Publicam LondiniensemIacomi Hamilton, I ducis Hamiltoniensis effigies - Communia
 Ioannis Browne effigies, chalcographia, 1678Ioannis Browne effigies - Communia
 Ioannis Partridge effigies, chalcographia, 1679Ioannis Partridge effigies - Communia

 Notae 

 Bibliographia 







 Nexus externi 

 Robertus White in Amstelodami Rijksmuseum 
 Robertus White in Artnet 
 Robertus White in Artcyclopedia 

Categoria:Pictores Angliae
Categoria:Artifices Britanniae
Categoria:Chalcographi
Categoria:Scalptores